2013. július 25-én benyújtott kereset – ZZ kontra Bizottság
(F-74/13. sz. ügy)
Az eljárás nyelve: francia
Felek
Felperes: ZZ (képviselők: S. Orlandi, J.-N. Louis és D. Abreu Caldas ügyvédek)
Alperes: Európai Bizottság
A jogvita tárgya és leírása
A felperes nyugdíjjogosultságainak az Unió nyugdíjrendszerébe történő átviteléről szóló azon határozat megsemmisítése, amely a tisztviselők személyzeti szabályzata VIII. melléklete 11. és 12. cikkére vonatkozó új ÁVR-t alkalmazza
A felperes kereseti kérelmei
A Közszolgálati Törvényszék semmisítse meg a felperes szolgálatba lépése előtt szerzett nyugdíjjogosultságainak az Európai Unió intézményei nyugdíjrendszerébe (a továbbiakban: EUINYR) történő átviteléről szóló, a személyzeti szabályzat VIII. melléklete 11. cikkének (2) bekezdésére vonatkozó, 2011. március 3-i általános végrehajtási rendelkezések (a továbbiakban: ÁVR) alapján megállapított jóváírási számításnak megfelelően hozott határozatot;
a Közszolgálati Törvényszék a Bizottságot kötelezze a költségek viselésére.